Més d'una trentena d'associacions d'Alaquàs participaren el dissabte en la Jornada organitzada per l'Ajuntament per conèixer i treballar l'actual situació de l'associacionisme a la ciutat
16/06/2009

# Més d'una trentena d'associacions d'Alaquàs participaren el dissabte en la Jornada organitzada per l'Ajuntament per conèixer i treballar l'actual situació de l'associacionisme a la ciutat

*   16/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11460

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11460%2F0&title=Ajuntament%20d%27Alaqu%C3%A0s.%20Premsa.M%C3%A9s%20d%27una%20trentena%20d%27associacions%20d%27Alaqu%C3%A0s%20participaren%20el%20dissabte%20en%20la%20Jornada%20organitzada%20per%20l%27Ajuntament%20per%20con%C3%A8ixer%20i%20treballar%20l%27actual%20situaci%C3%B3%20de%20l%27associacionisme%20a%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11460/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11460/16062009jornades2_1_Form_4.jpg)](https://www.alaquas.org/ficheros/documentos/2009/2/11460/16062009jornades2_1_Form_10.jpg "<a href='https://www.alaquas.org/ficheros/documentos/2009/2/11460/16062009jornades2_1_Form_10.jpg' target=_blank><i class='fa fa-external-link' aria-hidden='true'></i>.Més d'una trentena d'associacions d'Alaquàs participaren el dissabte en la Jornada organitzada per l'Ajuntament per conèixer i treballar l'actual situació de l'associacionisme a la ciutat</a>")

Els col·lectius participants van valorar de manera positiva aquesta iniciativa que ha servit de punt de partida per a futures jornades i per elaborar diverses propostes de futur capaces de millorar i repensar el moviment associatiu a Alaquàs

L'Ajuntament d'Alaquàs va organitzar el passat dissabte 13 de juny una Jornada d'Associacionisme per tal de conèixer de primera mà l'actual situació dels col·lectius d'Alaquàs i treballar amb els seus voluntaris i voluntàries per tal de plantejar propostes de futur que donen resposta a les seues necessitats. La jornada, en la que participaren més de 50 persones provinents de vora una trentena d'associacions culturals, festives, socials, juvenils, veïnals, de cooperació internacional i esportives, va aconseguir un gran èxit de participació i implicació. Els assistents van valorar de manera positiva aquesta iniciativa i van proposar a l'Ajuntament d'Alaquàs la convocatòria de noves edicions per tal de seguir elaborant un diagnòstic de la realitat associativa local.

Les associacions participants coincidiren en la necessitat que tenen tots els col·lectius de rebre una formació especialitzada que les permeta una comunicació interna més eficaç i una millor gestió i organització. Els participants van destacar també com a eix fonamental de la seua tasca l'ús de les noves tecnologies i la posada en pràctica d'accions comunes entre diverses associacions per tal de millorar la comunicació i el missatge que es vol transmetre a la ciutadania.

L'obertura oficial de la jornada va tindre lloc a càrrec de la regidora d'Educació, Cultura i Benestar Social, Elvira García, el regidor de Cooperació Internacional i Participació Ciutadana, Juan Antonio Oñate i el director del Centre de Recursos Associatius de la Fundació Horta Sud, Julio Huerta, qui va analitzar, a través d'una ponència, la situació de l'associacionisme a la comarca, parlant especialment del cas d'Alaquàs. Julio Huerta va exposar als assistents algunes de les raons per les quals es fa necessari repensar l'actual model del moviment associatiu entre les que destaquen la dependència i debilitat financera de gran part de les associacions, les dificultats per a l'organització i gestió a les que s'enfronten en el seu treball diari i les dificultats de planificació a llarg termini.

El responsable del Centre de Recursos Associatius va emplaçar les associacions a realitzar una planificació estratègica dels seus recursos per tal d'afrontar el futur amb seguretat, a treballar en xarxa i a elaborar estratègies de comunicació i visió unitària del sector orientades a la millora de l'eficiència de les associacions.

A continuació es va realitzar una dinàmica de grup en la que les associacions van posar en comú les debilitats i fortaleses del moviment associatiu actual i van plantejar les necessitats que en tenen. Entre tots s'elaboraren propostes de futur que s'exposaran públicament i es treballaran en un fòrum que l'Ajuntament d'Alaquàs té previst realitzar després de l'estiu com a punt de partida a futures jornades.

Alaquàs és una de les poblacions de la comarca amb un dels teixits associatius més rics. Associacions culturals, festives, socials, esportives, veïnals, de cooperació, juvenils, musicals... organitzen habitualment activitats de tot tipus i participen a sovint en la programació diversa que organitza l'Ajuntament d'Alaquàs per tal de promoure la participació ciutadana.